דיק ורטליב

ריצ'רד הארווי ורטליב (באנגלית: Richard Harvey Vertlieb; 7 באוקטובר 1930 – 5 בדצמבר 2008) היה ג'נרל מנג'ר אמריקאי.

ביוגרפיה
ורטליב נולד בלוס אנג'לס. הוא למד באוניברסיטת דרום קליפורניה ושירת בצבא ארצות הברית. הוא סייע לייסד את סיאטל סופרסוניקס והפך לג'נרל מנג'ר שלה. הוא סייע גם בהקמת פורטלנד טרייל בלייזרס.

לאחר מכן עבר לגולדן סטייט ווריורס, זכה עימה באליפות בעונת 1974/1975 ואף זכה בתואר מנהל השנה ב-NBA.

בשנת 1977 חזר ורטליב לסיאטל ומונה לג'נרל מנג'ר הראשון של סיאטל מארינרס, קבוצת הבייסבול שזה עתה נוסדה בליגת ה-MLB.

לקראת עונת 1980/1981 מונה לג'נרל מנג'ר של אינדיאנה פייסרס.

בשנת 1995 שימש כיועץ עבור ונקובר גריזליס, במהלך ההתרחבות שלה לליגת ה-NBA.

בתפקידו האחרון היה מעורב בהקמת אמסטרדם אדמירלס מליגת ה-NFL Europe.

קישורים חיצוניים

הערות שוליים

בוגרי אוניברסיטת דרום קליפורניה
מנהלי קבוצות ב-NBA
אמריקאים שנולדו ב-1930
אמריקאים שנפטרו ב-2008